Eπιπτώσεις του μητρικού αποχωρισμού ως μοντέλο πρώιμου στρες στη χωρική μάθηση και μνήμη μετά από νεογνική υποξία/ ισχαιμία: μια πειραματική μελέτη σε επίμυες
Creators: name: Γκιόκα, Μάρα Αθανασίου
Publisher: name: Aristotle University of Thessaloniki
Year: 2012
Subjects: Μητρικός αποχωρισμός, στρες
Υποξία/ισχαιμία
Χωρική μάθηση και μνήμη
Maternal separation
Hypoxia/ischemia
Spatial learning and memory

description: Οι πρώιμες εμπειρίες είναι καθοριστικής σημασίας για την ανάπτυξη του ατόμου. Έρευνες σε ανθρώπους έχουν δείξει ότι τραυματικές εμπειρίες (π.χ., κακοποίηση, παραμέληση) κατά την παιδική ηλικία αυξάνουν την πιθανότητα εμφάνισης αγχωδών διαταραχών, κατάθλιψης, καθώς και εμφάνισης γνωστικών ελλειμμάτων κατά την ενήλικη ζωή. Ένα πειραματικό μοντέλο μελέτη των πρώιμων εμπειριών αφορά στη σχέση μητέρας-νεογέννητου και περιλαμβάνει τον καθημερινό αποχωρισμό νεογέννητων τρωκτικών (αρουραίων, ποντικών) από τη μητέρα τους, μια συνθήκη γνωστή και ως μοντέλο μεταγεννητικού στρες. Σκοπός της παρούσας μελέτης ήταν να διερευνηθεί αν ο αποχωρισμός νεογέννητων επίμυων από τη μητέρα τους α) επηρεάζει την οπτικοχωρική μάθηση και μνήμη κατά την ενήλικη ζωή και β) αλληλεπιδρά με την πειραματική συνθήκη της νεογνικής Υποξίας/Ισχαιμίας επιτείνοντας τα ελλείμματα χωρικής μάθησης και μνήμης που παρατηρούνται μετά από περιγεννητική υποξία-ισχαιμία (ΥΙ). Η Υποξική-Ισχαιμική εγκεφαλοπάθεια αποτελεί μία βασική αιτία νοσηρότητας και θνητότητας κατά τη νεογνική περίοδο. Συνδέεται με την εμφάνιση νευρολογικών ελλειμμάτων όπως εγκεφαλική παράλυση, επιληψία, νοητική υστέρηση, μαθησιακές διαταραχές και διαταραχές μνήμης, που παραμένουν μέχρι την ενήλικη ζωή. Μέχρι σήμερα δεν έχει μελετηθεί ο ρόλος του μεταγεννητικού στρες στις επιπτώσεις της περιγεννητικής υποξίας-ισχαιμίας στον αναπτυσσόμενο εγκέφαλο. Σύμφωνα με τη βασικές υποθέσεις, α) η περιγεννητική Υ/Ι και το στρες αντίστοιχα, (180΄μητρικός αποχωρισμός) προκαλεί σημαντικά ελλείμματα στη χωρική μάθηση και μνήμη, β) το μεταγεννητικό στρες επιτείνει τις επιπτώσεις της περιγεννητικής Υ/Ι στη χωρική μάθηση και μνήμη. Το συμπεριφορικό έργο που χρησιμοποιήθηκε ήταν ο Υδάτινος λαβύρινθος κατά Morris. Τα αποτελέσματα έδειξαν ότι το στρες αλλά και η Υ/Ι προκαλούν ελλείμματα στην χωρική μάθηση και μνήμη. Ωστόσο, το στρες πριν την έκθεση σε Υ/Ι φαίνεται να μην επιτείνει τα ελλείμματα χωρικής μάθησης που παρατηρούνται μετά από το Υποξικό/Ισχαιμικό επεισόδιο. Επιπρόσθετα, το μεταγεννητικό στρες επιτείνει τα ελλείμματα στη μνήμη αναφοράς που προκαλούνται μετά από Υποξικό/ Ισχαιμικό επεισόδιο. Τέλος, μόνο η συνθήκη της Υ/Ι και όχι η συνθήκη μεταγεννητικού στρες προκαλεί ελλείμματα εργαζόμενης μνήμης σε ενήλικες επίμυες.
description: Early experience is critical for human development. Human studies have shown that traumatic experiences (eg., abuse, parent neglect) during childhood increase the likelihood of developing anxiety disorders, depression, and cognitive deficits in adulthood. An experimental model for studying the role of early experiences is based on the relationship between mother and pups, and includes daily separation of pups (rats or mice) from their mothers, a condition which is considered a model of postnatal stress. The purpose of this study was to investigate whether postnatal stress as a result of maternal separation, increases the deficits of spatial learning and memory caused by neonatal hypoxia-ischemia (HI). The Hypoxic-Ischemic Encephalopathy (HIE) is a major cause of morbidity and mortality during the neonatal period. HIE is associated with the occurrence of neurological deficits such as, cerebral palsy, epilepsy, mental retardation, learning disorders and memory disorders, which remain until adulthood. Until today, it hasn’t been investigated whether postnatal stress prior to neonatal hypoxia-ischemia exacerbates the cognitive deficits caused by this neurological insult. According to our hypotheses, a) perinatal H/ I and postnatal stress respectively (180΄ maternal separation) will cause significant deficits in spatial learning and memory, b) the postnatal stress will exacerbate the deficits in spatial learning and memory caused by perinatal H /. The behavioral task used was the Morris Water Maze, by Morris (1984). The results showed that both stress and the H/I impaired spatial learning. However, stress before exposure to H/I did not exacerbate spatial learning deficits caused by an hypoxic/ischemic episode. Both postnatal stress and the H/ I impaired reference memory. Interestingly, postnatal stress exacerbated the reference memory deficits induced after an hypoxic/ischemic episode. Regarding the working memory, only the animals that had been exposed to a hypoxic/ischemic environment exhibited impairments in this type of memory.